# Anna Lindh

### Wikipedia

Anna Lindh
Kuva: Vesa Lindqvist/Matti Hurme, Pohjoismaiden neuvosto/Pohjoismaiden ministerineuvosto 2002.

Ylva Anna Maria Lindh (19. kesäkuuta 1957 - 11. syyskuuta 2003) oli ruotsalainen poliitikko, joka toimi Ruotsin ympäristöministerinä 1994 – 1998 ja ulkoministerinä vuodesta 1998 kunnes hänet murhattiin vuonna 2003. Hän oli naimisissa Bo Holmbergin kanssa, jonka kanssa hänellä oli kaksi poikaa, David ja Filip.

## [muokkaa] Anna Lindhin murha

Anna Lindhin kimppuun hyökättiin tukholmalaisessa NK:n tavaratalossa 10. syyskuuta 2003. Lindhin ystävä joutui seuramaan avuttomana vieressä, kun murhaaja puukotti Lindhiä vatsan seutuville, osuen mm. maksaan. Paikalle hälytettiin nopeasti apua ja alkoi puukottajan ajojahti.

Puukotuksen jälkeen Lindh pyysi ystävätärtään soittamaan hänen perheelleen ja arveli, että puukotus liittyy politiikkaan. Paikalla olleet muut ihmiset yrittävät tyrehdyttää verenvuodon. Lindh vastaili paikalle tulleiden lääkintämiesten kysymyksiin ja oli ambulanssiin kannettaessa tajuissaan. Sairaalassa kuitenkin todettiin, että hänen mahdollisuutensa jäädä henkiin olivat pienet. Yhdeksän tuntia kestäneen leikkauksen jälkeen annettiin tieto, että Lindhin tila on hieman kohentunut. Tunti leikkauksen jälkeen hänen tilansa heikkeni ja hänet vietiin uuteen leikkaukseen. Aamulla kello 5:29 ilmoitettiin, että Anna Lindh oli kuollut saamiinsa vammoihin.

Anna Lindhin muistomerkki Medborgarplatsenilla Tukholmassa

15. syyskuuta poliisi otti kiinni murhasta 35-vuotiaan miehen todennäköisenä epäiltynä. Mies vangittiin 19. syyskuuta, mutta päästettiin vapaaksi 25. syyskuuta vapautettuna kaikista syytteistä. 24. syyskuuta poliisi pidätti Mijailo Mijailovićin todennäköisin syin epäiltynä murhasta. Mijailović tunnusti murhan 6. tammikuuta 2004. Tukholman käräjäoikeus tuomitsi Mijailovićin 23. maaliskuuta elinkautiseen vankeuteen.

Mijailović valitti tuomiostaan Svean hovioikeuteen, joka tuomitsi hänet 8. heinäkuuta oikeuspsykiatriseen hoitoon. Päätöksestä valitettiin Ruotsin korkeimpaan oikeuteen, joka tuomitsi Mijailovićin murhasta elinkautiseen.

Haettu osoitteesta http://fi.wikipedia.org../../../a/n/n/Anna_Lindh_b5c8.html

Luokat: Ruotsalaiset poliitikot | Murhatut ruotsalaiset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Dansk
- Deutsch
- English
- Español
- Esperanto
- Français
- 한국어
- Ido
- Italiano
- עברית
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Srpskohrvatski / Српскохрватски
- Svenska
- Türkçe